’n Publisiteitsfoefie waar R10 000 Donderdag uit die lug na studente by die Universiteit van Kaapstad gegooi is, het so byna in ’n lelike stormloop ontaard.
’n Video wys hoe honderde studente holderstebolder oor mekaar spring om uit te kom by die geld wat deur DigsConnect, ’n maatskappy wat akkommodasie aan studente verskaf, op die kampus versprei is.
Sommige studente het dié affêre op sosiale media as smaakloos beskryf terwyl ander grappe gemaak het oor hoe hulle ’n pad moes “oopveg” om by die geld uit te kom.
Het jy ’n vraag oor jou geldsake? Stuur dit gerus aan muntslim@netwerk24.com en ons sal kundiges vra om dit vir jou te beantwoord. Sluit asseblief so veel moontlik inligting in.
Die adviesgeld sal ook verskil na gelang van of ’n aanvanklike bedrag van die belegging afgetrek is en of dit ’n aaneenlopende bedrag is wat afgetrek word. Of die belegging gedoen is deur ’n enkelbedrag of deur middel van maandelikse premies kan ook ’n rol speel, ook wat betref hoeveel die aanvanklike adviesgeld was.
Hiervoor reken ek moet ’n mens kyk na die beleggingstermyne waaroor die fonds belê is. Dit wil sê die beleggingstermyne gegee op die fondsstaat in vergelyking met die tyd wat die leser werklik belê is in die spesifieke fonds. Alles hang af van die twee foto’s (figuurlik gesproke) wat ons vergelyk en wanneer dit geneem is.
Selfs indien die leser net die eenjaaropbrengs van die fonds vergelyk met die eenjaaropbrengs wat hy verdien het, is dit tersaaklik op watter datum die fonds sy “foto” begin neem (sê maar 1 Januarie) teenoor die verjaringsdatum van die belegger self, dus die dag waarop hy belê het, (sê maar 1 Maart).